|  |
| --- |
| **Mødedato:** 9. juni 2023 kl. 9.00-10.30  **Mødested:** Konference G291-125, Indgang G, Palle Juul-Jensens Boulevard 99, 8200 Århus N  **Mødeemne:** Møde i LAMU  Deltagere: Jørgen Frøkiær, Alma Bečić Pedersen, Annette Jørgensen, Mie Farsinsen, Per Højgaard Christensen, Trine Werenberg Mikkelsen, Signe Vogel, Tina Bach Aaen (referent)  Fraværende: Beatrice Tscherning-Olesen, Henning Grønbæk |

|  |
| --- |
|  |

1. **Godkendelse af dagsorden**Dagsordenen blev godkendt.
2. **Status på APV handleplaner**APV handleplanen om ergonomi er afsluttet efter at der i januar blev udsendt en mail om ergonomi til alle på instituttet.  
     
   Der er nedsat en arbejdsgruppe om god kontorkultur. Der er afholdt 2 møder og gruppen arbejder på at udsende et spørgeskema med spørgsmål om, hvad man har oplevet på kontoret, som har forstyrret. Resultatet skal bruges til at lave nudging udsagn, som kan hænges op på kontorerne efterfølgende. Gruppen vil også gerne lave en humoristisk poster, som sætter fokus på kontorkulturen.
3. **Organisering af arbejdsmiljøorganisationen**Den kommende valgperiode for arbejdsmiljøorganisationen begynder 1. marts 2024. Valgprocedurerne starter i november 2023 og inden da skal LAMU og Institut for Klinisk Medicin have afklaret om arbejdsmiljøorganisationen på IKM har den rigtige organisering. Pt. har IKM 6 arbejdsmiljøgrupper.  
     
   Ved sidste møde blev LAMU enige om at det var for tidligt at lave store ændringer af organisationen, men at det skal vurderes om Steno Diabetes Center Aarhus, Hormon- og Knoglesygdomme og Medicinsk forskningslab skal være i samme gruppe.

LAMU besluttede at flytte SDCA til gruppe 5 pr 1. marts 2024. Beslutningen meldes ud til medlemmer i AMG 5 og 6 samt hele AMO i forbindelse med valget.

1. **Evakuering i Forum**AUH sender i dag evakueringsmeddelelser om fx brand, vandforurening og nedbrud af IT og telefoni til stamafdelingerne på AUH. Da de fleste afdelinger i Forum ikke har en AUH stamafdeling bliver meddelelserne ikke sendt til afdelingerne.  
     
   LAMU drøftede om IKM skal have en kontaktperson i Forum, der direkte modtager evakueringsbeskeder fra AUH eller om man vil koble sig på en AUH stamafdeling i Forum, som sender relevante beskeder videre til en kontaktperson i Forum. I begge tilfælde skal kontaktpersonen sende evakueringsbeskederne videre til øvrige AU afdelinger i Forum.  
     
   LAMU besluttede sig for at IKM skal modtage evakueringsbeskeder fra AUH direkte. Annette og Tina vil inddrage Filippo D’Andrea i at finde den rigtige løsning for Forum.
2. **Krænkende adfærd**FAMU har bedt LAMU om at se nærmere på særrapporten om krænkende adfærd og vurdere om der er nogen risikofaktorer på IKM i forhold til at få et godt arbejdsmiljø.  
     
   Analysen af særrapporten om krænkende adfærd peger på at krænkende adfærd hænger sammen med den lokale arbejdspladskultur. Der, hvor omgangstonen er god og konflikter og uenighed håndteres på en god måde, er der mindre krænkende adfærd.  
     
   IKM har lavet et dilemmaspil, som gerne skulle give en grundlæggende bevidsthed om hhv. god og krænkende adfærd. Der er fokus på at ledere og medarbejdere taler sammen om krænkende adfærd og om håndtering af krænkende adfærd. Vi vil evaluere tilbagemeldingerne fra spillet, før vi går videre med andre tiltag. Dilemmaspillet skal gentages jævnligt, fx hvert år.  
     
   Fra 2024 lægges dilemmaspillet ind i årshjulet.
3. **Onboarding**LAMU drøftede onboardingen på instituttet. Det er meget svært at vide, hvilket niveau de forskellige afdelinger har og LAMU vil meget gerne orienteres, hvis niveauet bør hæves nogen steder.

Links til onboarding er meget gode, men der er nogen steder, hvor institut betyder den afdeling, den nyansatte er på og ikke institutsekretariatet som HR orienterer. Det kan give anledning til et informationsgab.  
  
Onbording er en ledelsesopgave og derfor vil Jørgen drøfte med den udvidede lederkreds om onboarding kan blive bedre.

1. **Kort nyt fra arbejdsmiljøgrupperne**  
   - Gruppe 1: Har fået et nyt medlem, Camilla Termansen Erichsen. Kontaktfolder er blevet revideret og sendt ud på ny.  
   - Gruppe 5: Har fulgt op på APV undersøgelser og der har kun været få henvendelser siden.  
     
   - Gruppe 6: Er i gang med en flytte-APV i Forum. Der er sendt mail med instruktion og tjekliste ud. De fleste har meldt tilbage, men gruppen venter på de sidste tilbagemeldinger. De fleste kommentarer er vedr. bygningen.   
   Per og Beatrice vil foretage en rundgang i laboratorierne i Forum.  
   Der er afholdt et møde for medarbejdere i Forum, hvor Claus Jørgensen fra Teknisk afdeling, AUH fortalte om procedurerne ved brand og evakuering.
2. **Evt.**- Hjerte-lunge-redning: Lone Hanberg har meldt tilbage at AUH kan tilbyde 17 kurser med 8 deltagere i løbet af året. IKM skal betale for 8 kursusdeltagere pr. kursus uanset om der er 8 på holdet.  
   - Temadag: LAMU vil gerne lave en temadag (3 timer) om kemisk risikovurdering og rekruttering til AMO i løbet af efteråret. Pt. forsøges det at finde en dato.